Jan Barend du Plessis het as gematrikuleerde van die Hoërskool Hoogenhout op Bethal na die PUK gegaan met die doel om hom as predikant in die Gereformeerde Kerk te bekwaam. Dit was moeilike jare vir die PUK sowel as sy studente met blikgeboue vir lesings en woonhuise vir losieshuise. In 1926 het hy die graad B.A. behaal en daarna gelyktydig klas geloop vir die M.A. (Filosofie) en B.D. Die dryfveer hiervoor was dat dit hom beter sou toerus vir sy predikantsbediening omdat die ongeloof in die filosofie, so het hy gemeen, hoogty gevier en stadig ook die godsdiens filosofies gerekonstrueer het. As predikant sou hy voor al die uitdagings te staan kom.
In Desember 1932 het ds. Du Plessis in die huwelik getree met mej. A. du Plessis, ’n oudstudent van die PUK, wat in die paar jaar van sy werk op Piet Retief vir hom ’n ware steun was.
Hy is oorlede op Sondagmôre 25 Februarie 1934 en die volgende dag onder blyke van groot belangstelling begrawe. Sy weduwee is agtergelaat met ’n seuntjie van 18 maande.